Garuda Indonesia
Garuda Indonesia ir Indonēzijas nacionālā lidsabiedrība. Dibināta 1947. gadā kā KLM Interinsulair Bedrijf un 2023. gadā 60,54 % no uzņēmuma piederēja Indonēzijas valdībai, bet 28,27 % konglomerātam — CT Corp. Garuda Indonesia ir vienīgā Indonēzijas lidsabiedrība, kas veic lidojumus Eiropas gaisa telpā. Lidsabiedrības struktūrvienība Citilink ir zemo cenu aviokompānija. Bez vietējiem reisiem 2023. gadā Garuda Indonesia veica lidojumus uz 9 valstīm (tās ir Austrālija, Dienvidkoreja, Japāna, Ķīna, Malaizija, Nīderlande, Saūda Arābija, Singapūra, Taizeme). Līdz 2000. gadu sākumam lidojumu ģeogrāfija bija krietni plašāka.